**Oliver Joakim Wahlstrom** (s. 13. kesäkuuta 2000 Yarmouth, Maine, Yhdysvallat) on yhdysvaltalais-ruotsalainen jääkiekkoilija, joka pelaa NHL-seura New York Islandersin organsisaatiossa. Seura varasi hänet ensimmäisellä kierroksella 11. pelaajana NHL:n varaustilaisuudessa 2018. Wahlstrom on pelipaikaltaan oikea laitahyökkääjä, mutta hän osaa pelata myös keskellä. Wahlstrom laukoo oikealta.

Ura
---

### Seuraura

Wahlstrom syntyi Mainen Yarmouthissa, mutta hänen kotikaupunkinsa on Massachusettsin Quincy. Wahlstrom sai Internet-huomiota jo 9-vuotiaana pelatessaan Portland Piratesin junioreissa vuonna 2009, kun hän pääsi jäälle Boston Bruinsin NHL-ottelun yhteydessä järjestetyssä TD Bank Mini 1 on 1 -rangaistuslaukauskilpailussa, jossa Wahlstrom teki näyttävän ilmaveivimaalin. Hän pelasi Massachusettsissa vietettyjen juniorivuosiensa jälkeen North Yarmouth Academyn ja Shattuck St. Mary'sin yliopistojoukkueissa, jonka jälkeen Cape Breton Screaming Eagles varasi Wahlstromin 68. pelaajana QMJHL:n varaustilaisuudessa 2016. Hän ei kuitenkaan koskaan siirtynyt CHL:ään, jotta Wahlstrom voisi tulevaisuudessa pelata Yhdysvaltain yliopistosarjoissa.

Vuodet 2016–2018 Wahlstrom vietti Yhdysvaltain maajoukkueen kehitysohjelman mukana pelaten mm. USHL-junioriliigaa. Kaudella 2017–2018 hän voitti koko liigan tehotilaston lukemalla +30. Wahlstrom oli myös koko US NTDP:n paras maalintekijä kaikkiaan 70 osumallaan. Hän pelasi kauden aikana myös CCM/USA Hockey All-American Prospects Gamessa.

New York Islanders varasi Wahlstromin ensimmäisellä kierroksella 11. pelaajana NHL:n varaustilaisuudessa 2018. Hänestä tuli kaikkien aikojen ensimmäinen Mainen osavaltiossa syntynyt ensimmäisen kierroksen varaus. Kaudeksi 2018–2019 Wahlstrom siirtyi Boston Collegen yliopistojoukkueeseen. Hän oli tehoilla 8+11=19 joukkueen kolmanneksi paras maalintekijä ja neljänneksi paras pistemies. Yliopistokauden jälkeen, maaliskuussa 2018 Wahlstrom teki kolmivuotisen NHL-tulokassopimuksen New York Islandersin kanssa. Hän siirtyi samalla loppukevääksi amatööritry-out -sopimuksella AHL-joukkue Bridgeport Sound Tigersiin, jossa Wahlstrom pelasi viisi runkosarjaottelua tehopistein 1+2=3 ja viisi playoff-ottelua tehopistein 2+2=4.

Kauden 2019–2020 Wahlstrom aloitti Bridgeport Sound Tigersin AHL-joukkueessa. Hän pelasi siellä neljä ottelua, kunnes Wahlstrom kutsuttiin New York Islandersin NHL-joukkueen vahvuuteen, kun Jordan Eberle joutui sivuun. Hän teki NHL-debyyttinsä runkosarjan kuudennella kierroksella 14. lokakuuta 2019 St. Louis Bluesia vastaan. Wahlstrom sai ottelussa jääaikaa 15.13 minuuttia. Hän pelasi yhdeksän ottelua ilman tehopisteitä, kunnes Eberlen kuntouduttua Wahlstrom lähetettiin takaisin farmiin. Hän pelasi Sound Tigersissa loppukauden ja teki tulokaskautensa aikana kaikkiaan 45 runkosarjaottelussa tehot 10+12=22, kunnes koronaviruspandemia päätti AHL-kauden maaliskuussa 2020.

Elokuussa 2020 Islanders lainasi Wahlstromin kaudeksi 2020–2021 toistaiseksi voimassa olevalla sopimuksella Ruotsin toiseksi korkeimmalle sarjatasolle HockeyAllsvenskan-joukkue AIK IF:ään. Hän pelasi siellä kymmenen ottelua tehopistein 4+4=8. Tammikuun 2021 harjoitusleirin päätteeksi Wahlstrom otti paikan Islandersin NHL-kauden avauskokoonpanosta. Hän teki NHL-uransa avausmaalin kauden ensimmäisessä ottelussaan 28. tammikuuta 2021 vieraissa Washington Capitalsia vastaan.

Heinäkuussa 2023 Wahlstrom teki Islandersin kanssa yksivuotisen jatkosopimuksen.

### Maajoukkueura

Wahlstrom pelasi alle 20-vuotiaiden MM-kilpailuissa vuosina 2019 ja 2020, joista ensimmäinen turnaus päättyi hopeaan. Vuoden 2020 turnauksessa hän toimi Yhdysvaltain varakapteenina.

Wahlström pelasi myös alle 18-vuotiaiden MM-kilpailuissa vuosina 2017 ja 2018, joista ensimmäinen turnaus päättyi maailmanmestaruuteen ja jälkimmäinen hopeaan. Vuoden 2017 turnauksessa hän oli neljällä osumallaan Yhdysvaltain paras maalintekijä Maxwell Gildonin kanssa. Wahlstrom valittiin Valko-Venäjää vastaan pelatun avausottelun päätteeksi joukkueensa ottelun parhaaksi pelaajaksi. Vuoden 2018 turnauksessa hän teki välieräottelussa Tšekkiä vastaan Yhdysvaltain voittomaalin joukkueen edettyä finaaliin lukemin 4–1. Wahlstrom valittiin Yhdysvaltain ottelun parhaaksi pelaajaksi, kuten myös Kanadaa vastaan pelatun avausottelun päätteeksi. Hän sijoittui lopulta seitsemällä osumallaan koko turnauksen maalipörssissä toiseksi edellään vain Suomen Niklas Nordgren. Wahlstrom valittiin turnauksen tähdistökentälliseen ja valmennus valitsi hänet Yhdysvaltain yhdeksi kolmesta parhaasta pelaajasta.

Wahlstrom pelasi myös World U-17 Hockey Challengessa vuonna 2016. Hän edusti myös Yhdysvaltain alle 16-vuotiaiden maajoukkuetta Norjan Lillehammerissa pelatuissa nuorten talviolympialaisissa vuonna 2016, jolloin Wahlstrom voitti kultaa.

Pelityyli
---------

*The Sports Forecaster* -sivuston mukaan Wahlstrom on lahjakas ja monipuolinen maalintekijä. Hän osaa pelata laitahyökkääjän pelipaikan lisäksi myös keskushyökkääjänä, mutta Wahlstrom pelaa maalivaistojen ja ennakointikykynsä myötä kuitenkin lähtökohtaisesti laidassa. Hänellä on myös hyvä koko ja käsi-silmä-koordinaatio. Wahlstromilla on kuitenkin kehitettävää puolustuspelaamisessa, tasaisuudessa, syöttötaidoissa sekä pelintekemisessä, mikäli häntä peluutetaan tulevaisuudessakin myös sentterinä.

Wahlstromia Yhdysvaltain alle 18-vuotiaiden maajoukkueessa valmentanut Bob Motzko on verrannut häntä peliälynsä ja luistelunsa myötä Jack Eicheliin. Wahlstrom itse mainitsi NHL:n verkkosivujen haastattelussa heinäkuussa 2018 suosikkipelaajikseen Patrik Laineen ja Aleksandr Ovetškinin, joista Laineen hän mainitsi samanlaiseksi pelaajaksi itsensä kanssa.

Muuta
-----

Oliverin ruotsalainen isä Joakim Wahlström pelasi hyökkääjänä Mainen yliopistojoukkueessa sekä kotimaansa alemmissa sarjoissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | US NTDP | USHL | 29 | 9 | 4 | 13 | 14 | – | – | – | – | – | U18 | 7 | 4 | 1 | 5 | 16 |
| 2017–2018 | US NTDP | USHL | 26 | 22 | 23 | 45 | 22 | – | – | – | – | – | U18 | 7 | 7 | 2 | 9 | 4 | Ykköstähdistö |
| 2018–2019 | Boston College | H-East | 36 | 8 | 11 | 19 | 28 | – | – | – | – | – | JMM | 7 | 2 | 2 | 4 | 2 |
|  | Bridgeport Sound Tigers | AHL | 5 | 2 | 1 | 3 | 9 | 5 | 2 | 2 | 4 | 4 |
| 2019–2020 | New York Islanders | NHL | 9 | 0 | 0 | 0 | 4 | – | – | – | – | – | JMM | 5 | 1 | 4 | 5 | 31 |
|  | Bridgeport Sound Tigers | AHL | 45 | 10 | 12 | 22 | 29 | – | – | – | – | – |
| 2020–2021 | AIK IF | Allsvenskan | 10 | 4 | 4 | 8 | 8 | – | – | – | – | – |
|  | New York Islanders | NHL | 44 | 12 | 9 | 21 | 12 | 5 | 1 | 2 | 3 | 8 |
| 2021–2022 | New York Islanders | NHL | 73 | 13 | 11 | 24 | 74 | – | – | – | – | – |
| 2022–2023 | New York Islanders | NHL | 35 | 7 | 9 | 16 | 32 | – | – | – | – | – |
| 4 kausi | yhteensä | NHL | 161 | 32 | 29 | 61 | 131 | 5 | 1 | 2 | 3 | 8 |
| 2 kautta | yhteensä | AHL | 50 | 12 | 13 | 25 | 38 | – | – | – | – | – |
| 1 kausi | yhteensä | Allsvenskan | 10 | 4 | 4 | 8 | 8 | – | – | – | – | – |

Lähteet
-------

* Oliver Wahlstrom The Internet Hockey Databasessa (englanniksi)
* Oliver Wahlstrom Eurohockey-sivustolla (englanniksi)
* Oliver Wahlstrom *Elite Prospects*. Everysport Media Group AB.  (englanniksi)

### Viitteet

1. ↑  Oliver Wahlstrom - Men's Hockey - Boston College Athletics *bceagles.com*. Boston College Athletics. Viitattu 14.12.2018. (englanniksi)
2. ↑  Oliver Wahlstrom The Internet Hockey Databasessa (englanniksi)
3. 1 2 3  Oliver Wahlstrom Stats, Profile, Bio, Analysis and More *sportsforecaster.com*. XML Team Solutions, LLC. Viitattu 14.12.2018. (englanniksi)
4. 1 2 3 4 5 6 7 8 9 10  Oliver Wahlstrom *Elite Prospects*. Everysport Media Group AB.  (englanniksi)
5. 1 2  Järvinen, Simo: Oliver Wahlström häikäisee tempuillaan *nhl.com/fi*.  20.2.2018. National Hockey League. Viitattu 14.12.2018.
6. ↑  Leinonen, Niko: Näkökulma: Superlupauksien ryöstö! Tässä on NHL-draftin suurin voittaja *nhlsuomi.com*.  23.6.2018. Nordic Sport Media. Viitattu 14.12.2018.
7. ↑  All-American Prospects Game All-Time Roster *allamericanprospectsgame.com*. USA Hockey.  Arkistoitu 26.8.2016. Viitattu 14.12.2018. (englanniksi)
8. ↑  Lowe, Mike: Yarmouth’s Wahlstrom expected to be first-round selection in NHL draft *sunjournal.com*.  21.6.2018. Sun Media Corporation. Viitattu 14.12.2018. (englanniksi)
9. ↑  NHL saa vielä odottaa – Islandersin superlupaus pelaa ensi kaudella yliopistojäillä *Sportti.com*.  30.7.2018. Sport Content Oy. Viitattu 31.8.2020.
10. ↑  Elite Prospects - Boston College *eliteprospects.com*. Everysport Media Group. Viitattu 31.8.2020. (englanniksi)
11. ↑  Wahlstrom Agrees To Terms On Three-Year, Entry-Level Contract *nhl.com/islanders*.  28.3.2019. New York Islanders. Viitattu 31.8.2020. (englanniksi)
12. ↑  Nuutinen, Markus: NHL-seura kiinnitti tulevaisuuden keulakuvansa – verrataan jopa yhteen sarjan suurimmista megatähdistä! *suomikiekko.com*.  29.3.2019. Nordic Sport Media. Viitattu 31.8.2020.
13. ↑  Saastamoinen, Lauri: Vihdoin! Itseään Patrik Laineeseen vertaava superlupaus pääsi NHL:ään – paljon kovia puheita, ei näyttöjä *suomikiekko.com*.  14.10.2019. Nordic Sport Media. Viitattu 31.8.2020.
14. ↑  St. Louis Blues - New York Islanders - October 14th, 2019 *NHL.com*.  14.10.2019. National Hockey League. Viitattu 31.8.2020. (englanniksi)
15. ↑  Hyttinen, Tuukka: New York Islanders nosti NHL-konkarin sairaslistalta – hyökkääjälupaus vaihdossa farmiin *nhlsuomi.com*.  9.11.2019. Nordic Sport Media. Viitattu 31.8.2020.
16. ↑  AIK Hockey lånar Oliver Wahlström och Victor Söderström *aikhockey.se*.  31.8.2020. AIK Ishockey AB. Viitattu 31.8.2020. (ruotsiksi)
17. ↑  New York Islanders - Washington Capitals - January 28th, 2021 *NHL.com*.  28.1.2021. National Hockey League. Viitattu 11.2.2021. (englanniksi)
18. ↑
19. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  23.4.2017. IIHF.  Arkistoitu 24.4.2017. Viitattu 14.12.2018. (englanniksi)
20. ↑  GAME SUMMARY (pdf) *reports.iihf.hockey*.  28.4.2018. IIHF. Viitattu 14.12.2018. (englanniksi)
21. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  29.4.2018. IIHF. Viitattu 14.12.2018. (englanniksi)
22. ↑  Saastamoinen, Lauri: Ohhoh! Hirmupyssystään tunnettu NHL-megalupaus ihannoi Patrik Lainetta – "Olemme hyvin samanlaisia" *nhlsuomi.com*.  8.7.2018. Nordic Sport Media. Viitattu 31.8.2020.